AQUA กำไร Q1/59 โต 20% หลังรายได้เพิ่มขึ้น
AQUA กำไร Q1/59 โต 20% มาที่ 78.79 ลบ. จากปีก่อนกำไร 65.56 ลบ. หลังรายได้เพิ่มขึ้น
16 พ.ค. 2559

บริษัท อควา คอร์เปอเรชั่น จำกัด (มหาชน) หรือ AQUA รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 78.79 ล้านบาท หรือมีกำไรสุทธิ 0.0172 บาทต่อหุ้น เพิ่มขึ้น 20% จากช่วงเดียวกันของปีก่อนที่มีกำไรสุทธิ 65.56 ล้านบาท หรือมีกำไรสุทธิ 0.0143 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจาก บริษัทมีรายได้เพิ่มขึ้นจากกลยุทธ์ในการขายใหม่ๆ รวมทั้งการได้รับการตอบสนองในการใช้สื่อของลูกค้าดีขึ้น